**Tiszavasvári Város Önkormányzata Képviselő-testületének 10/2025. (V. 23.) önkormányzati rendelete**

**Tiszavasvári Város Önkormányzata 2024. évi költségvetési gazdálkodásának végrehajtásáról**

[1] Tiszavasvári Város Önkormányzatának Képviselő-testülete Tiszavasvári Város Önkormányzata éves gazdálkodásának, az előző évi költségvetés végrehajtásának jóváhagyása céljából,

[2] az Alaptörvény 32. cikk (2) bekezdésében meghatározott eredeti jogalkotói hatáskörben, az Alaptörvény 32. cikk (1) bekezdése f) pontjában meghatározott feladatkörében eljárva, Tiszavasvári Város Önkormányzata Képviselő-testülete az Önkormányzat Szervezeti és Működési Szabályzatának megalkotásáról szóló 5/2025. (IV.1.) önkormányzati rendelete 3. melléklet 2.1. pontjában biztosított véleményezési jogkörében illetékes Pénzügyi és Ügyrendi Bizottság, a Tiszavasvári Város Önkormányzata Képviselő-testülete Szervezeti és Működési Szabályzatának megalkotásáról szóló 5/2025. (IV.1.) önkormányzati rendelete 3. melléklet 2.1. pontjában biztosított véleményezési jogkörében illetékes Szociális és Humán Bizottság véleményének kikérésével a következőket rendeli el:

**1. §**

Tiszavasvári Város Önkormányzata és intézményei 2024. évi költségvetésének teljesítését

*a)* 4.335.299.907 Ft költségvetési bevétellel

*b)* 5.120.948.296 Ft költségvetési kiadással,

*c)* 2.084.098.592 Ft finanszírozási bevétellel

*d)* 581.576.936 Ft finanszírozási kiadással,

az 1., 2., 3., 4., 5., és 6. mellékletekben foglalt részletezéssel fogadja el.

**2. §**

Az irányítása alá tartozó intézmények 2024. évi költségvetésének teljesítését

*a)* 890.388.886 Ft bevétellel (önkormányzati finanszírozással együtt 3.501.603.373 Ft), és

*b)* 3.350.934.693 Ft kiadással

a 13., 14., 15., 16. 17., 18., 19., 20., 21., 22., 23., 24., 25., és 26. mellékletek szerinti részletezéssel fogadja el.

**3. §**

Az önkormányzat saját 2024. évi költségvetésének teljesítését

*a)* 5.529.009.613 Ft bevétellel,

*b)* 5.382.742.406 Ft kiadással, ebből

*c)* 2.611.214.487 Ft intézmények részére folyósított önkormányzati támogatással

*d)* 2.351.590.539 Ft önkormányzati kiadással

a 10., 11. és 12. melléklet szerinti részletezéssel fogadja el.

**4. §**

Az önkormányzat a 2024. évi költségvetésének végrehajtásáról szóló zárszámadást részletesen a következők szerint fogadja el.

*a)* Az önkormányzat beruházási és felújítási kiadásait a 7. és 8. melléklet szerint hagyja jóvá.

*b)* Az EU-s támogatással megvalósuló programok és projektek pénzügyi elszámolását a 9. melléklet szerint fogadja el.

*c)* A költségvetési szervek maradványát a 27. mellékletnek megfelelően hagyja jóvá, illetve engedélyezi.

*d)* A 2024. évi általános működés és ágazati feladatok támogatásának alakulását jogcímenként a 28. mellékletben foglaltak szerint hagyja jóvá.

*e)* Többéves kihatással járó döntésekből származó kötelezettségeket a 31. mellékletben (2. tájékoztató táblában) foglaltak szerint hagyja jóvá.

*f)* Az adósságállomány alakulását a 33. mellékletben (4. tájékoztató táblában) foglaltak szerint fogadja el.

*g)* Az önkormányzat által adott közvetett támogatásokat az 32. mellékletben (3. tájékoztató táblában), a céljelleggel juttatott támogatások felhasználását a 29. mellékletben foglaltak szerint fogadja el.

*h)* Az önkormányzat vagyonkimutatását az 35., 36., és 37. mellékletek (6-8. tájékoztató táblák) szerint hagyja jóvá.

*i)* Az önkormányzat tulajdonában álló gazdálkodó szervezetek részesedések alakulását a 2023. évben a 38. melléklet (9. tájékoztató tábla) szerint fogadja el.

*j)* A pénzeszközök változásának levezetését a 39. melléklet (10. tájékoztató tábla) szerint hagyja jóvá.

*k)* A költségvetés 2023. és 2024. évi teljesítésének és 2024. évi módosított előirányzatának bemutatását a 30. melléklet (1. tájékoztató tábla) szerint fogadja el.

*l)* Az önkormányzat által nyújtott hitel és kölcsön alakulása lejárat és eszközök szerinti bontásban a 34. melléklet (5. számú tájékoztató tábla) szerint fogadja el.

**5. §**

Felkéri az Önkormányzat jegyzőjét, hogy a zárszámadás elfogadásáról és a költségvetési maradvány jóváhagyott összegéről tájékoztassa a költségvetési szervek vezetőit.

**6. §**

Hatályát veszti

*a)* az önkormányzat 2024. évi költségvetéséről szóló 1/2024. (II. 15.) önkormányzati rendelet.

*b)* a Tiszavasvári Város Önkormányzata 2023. évi költségvetési gazdálkodásának végrehajtásáról szóló 13/2024. (V. 30.) önkormányzati rendelet.

**7. §**

Ez a rendelet 2025. május 26-án lép hatályba.

Tiszavasvári, 2025. május 23.

**Balázsi Csilla Dr. Kovács János**

**polgármester jegyző**

Kihirdetve: 2025. május 23-án.

**Dr. Kovács János**

**jegyző**

**INDOKOLÁS**

**Tiszavasvári Város Önkormányzata**

**Képviselő-testületének**

**a Tiszavasvári Város Önkormányzata 2024. évi zárszámadásáról szóló**

**10/2025 (V.23.) önkormányzati rendeletéhez**

Általános indokolás

Az államháztartásról szóló 2011. évi CXCV. törvény (továbbiakban: Áht.) 91. § (1) bekezdésében foglaltak szerint a jegyző által előkészített zárszámadási rendelettervezetet a polgármester terjeszti a Képviselő-testület elé úgy, hogy az a képviselő-testület elé terjesztést követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. Az Önkormányzat 2024. évi zárszámadásáról szóló rendelet megalkotása indokolt annak érdekében, hogy a 2024. évi kötelezettséggel terhelt maradványok 2024. évi költségvetési évre történő áthozatala megtörténhessen.

Részletes indokolás

**Az 1–3. §-hoz**

Tartalmazza a költségvetés végrehajtásából adódó bevételi és kiadási főösszegek teljesítési adatait.

**A 4. §-hoz**

A rendelet mellékleteinek tartalmára vonatkozó szabályozást tartalmazza.

**Az 5. §-hoz**

Szükséges a költségvetési szerveket tájékoztatni arról, hogy a zárszámadás elfogadásra került és hogy a költségvetési maradványt a Képviselő-testület jóváhagyta.

**A 6. §-hoz**

A 2024. évi költségvetési rendelet és a 2023. évi zárszámadási rendelet hatályon kívül helyezéséről szól.

**A 7. §-hoz**

E rendelet hatálybalépéséről szól.